
Armadong paghimakas ang solusyon 


sa problema sa duta 


ANG BULAN SANG OKTUBRE 
OKASYON sa paghatag sang ig- 
talupangud sa dugo kag balhas 
nga paghimakas sang mga mangu- 
nguma para maangkon ang ma- 
tuod nga reporma sa duta. Ang 
mangunguma ang nagapanguna 
nga ginahimuslan kag ginapigos 
sang nagahari nga sahi sa 
dalagku komprador burgesya- 
agalon mayduta. Bilang mayorya 
sa sosyedad Pilipino, sila ang 
nangin panguna nga target sang 
kontra-rebolusyon agud mapung- 
gan ang paghiliusa sang dung- 
ganon nga pwersa sang mangu- 
nguma kag mamumugon. 

Sa masobra isa ka tuig nga 
pagginahom sang ilehitimo nga 
rehimen Marcos Jr, athag sa 
pumuluyong Negrosanon nga ipa- 
bilin sini ang pungsod bilang kli- 
yente nga estado sang imperya- 
lismong US. Wala sang pagbag-o, 
kon indi man mas nagalala, ang 

export-oriented kag import-de- 
pendent nga ekonomiya sang 
pungsod. 

Kadam-an sang mangunguma 
sa Negros ulipon sa monopolyo 
nga ekonomiya sa kalamay. Ang 
pagdagsa sang ginatos nga tone- 
lada nga imported nga kalamay, 
ligal ukon gin-ismagol, kag ang 
pagtago sang kalamay para ma- 

kontrol ang presyo kag suplay sa 
merkado ang mga nagapatay sa 
mga mangunguma kag mamu- 
mugon sa uma nga nagoasalig sa 
industriya sa kalamay. Nabang- 
karote ang mga magagmay nga 
planter sa tuman ka mahal nga 
galastuhan sa pagtanom sang 

tubo samtang indi man mabawi 
ang gasto sa tuman ka barato 
nga presyo sang kalamay. Sa 
mamumugon sa katubhan gina- 
bawi ang galastuhan paagi sa indi 
makatarunganon nga sweldo. 

Amo man gihapon ang eks- 
peryensya sang mga mangu- 
nguma sang humay, saging kag 
iban pa nga produkto sa agrikul- 
tura. Lubos nga ginhalitan sa 
nagasirit nga presyo sa mga 
balaklon ang mga mangunguma. 
Apang sa pihak nga bahin, ang 
ila nga mga produkto nga tanom 
kag mga kasapatan, halos ginapa- 
ngayo nalang bangud sa kabara- 
to sa presyo sa pagbakal sang 
mga komprador. 

Daku man ang papel sang 
reaksyonaryo nga gobyerno agud 
dugang pugaon ang mga mangu- 
nguma paagi sa mga laye kag 
palisiya sini. Ang New Agrarian 
Emancipation Act nga ginpa- 
bugal ni Marcos Jr, ang Support 
to Parcelization of Lands for Indi- 
vidual Titling (SPLIT) nga prog- 
rama sang Department of Ag- 
rarian Reform kag World Bank, 
kag konbersyon sang agrikultural 
nga duta ang nagapadasig pa sa 
liwat nga pagkonsentra sa duta 
sang mangunguma pakadto sa 
kamot sang agalon mayduta. 
Luwas sini, ginaatake man ang 
mga mangunguma sang mga du- 
muluong kag dalagku komprador 
nga proyekto nga tuyo nga aga- 
won ang ila kadutaan kag wasa- 
kon ang ila pangabuhian kaa- 
ngay sang mina kag quarry, mega 
dam, komersyal nga plantasyon, 
eko-turismo, kag reklamasyon. 

Ang kahimtang sang mga 
mangunguma sa tunga sang libe- 
ralisasyon sa agrikultura, pagpa- 
dayon sa monopolyo nga kontrol 
sa duta sa kamot sang mga 
agalon-komprador, tuman kanubo 
nga presyo sa mga produkto sa 
mga mangunguma, kag wala 
sang seguridad sa pagkaon bisan 

sila mismo ang nagapatuhaw sini 
dugang man nga ginpalala sa 
korapsyon sang mga burukrata 
kag utok pulbura nga paghari- 
hari sang mga pwersa sang es- 
tado sa kabukiran. 

Isa sa mga pinakalala nga 
nabuyagyag nga korapsyon sini 
lang amo ang paggasto ni Sara 
Duterte sa kwestyonable nga 
confidential funds sadtong Dis- 
yembre 2022 sa balor nga P125 
milyones sulod sa 11 ka adlaw. 
Samtang, nagasingki man ang 
kalakasan kag pagpaniplang sang 
Armed Forces of the Philippines 
(AFP), Philippine National Police 
(PNP) kag National Task Force 
(NTF)-Elcac sa kaumhan sang 
Negros ilabi na nga nagalapit 
ang ila dalamguhanon nga ded- 
layn sa paglutos sa New People's 
Army (NPA) sa isla. 

Kapid ang kontra-rebolusyo- 
naryo nga gyera kag neoliberal 
nga mga atake. Ang nagagrabe 
nga kapintas sang rehimen naga- 
padayag sa nagalala nga krisis 
sang ekonomiya sa pungsod nga 
may kaangtanan sa krisis sang 
imperyalismong US. Pagpakita ini 
sa pagka-tigre nga papel sang 
imperyalismo kag mga gaway 
sini--desperado nga aiea 
ang garok nga katilingban nga 
puno sang krisis. Ang pasismo 
sang estado nagapakita sa ka- 
hadlok sang nagahari nga sahi 
nga mapukaw, maorganisa, kag 
mapahulag ang sahing mangu- 
nguma batok sa sistema nga 
malawig na nga nagdingot sang 
ila kinamatarung sa duta. 

Ang pagmasaker sa lima ka 
hors de combat kag isa ka sibilyan 
sa Kabankalan City, Negros Oc- 
cidental kag pag-abdak sa isa ka 
tig-organisa sang mangunguma 
kag "pagsalbeyds" sa iya upod 
nga drayber sa Sipalay City, 
Negros Occidental sang Setyembre 
ang mga halimbawa kon ano ka 
handa ang mga pulis kag militar 
sa pagtuman sang mando sang 
pasista nga mga heneral kag mga 

agalon sini. Gani, sa esensya, ida- 
lom na sa laye militar ang isla 
sang Negros kag ang bilog 
pungsod bangud sa pagpangi- 
babaw sang tiraniko kag pasista 
nga paghari. 

Sa ini nga kondisyon, ang 
kapintas sang nagahari nga sahi 
kinahanglan nga atubangon man 
sang kapintas sang ginhimuslan 
nga sahi paagi sa husto kag 
makatarunganon nga armado 
nga rebolusyon. 

Bilang sandigan nga pwersa, 
ang masang mangunguma nga 
ara sa kaumhan ang tuburan sang 
mga Pulang hangaway sang NPA 
nga ginapamunoan sang Com- 
munist Party of the Philippines 
(CPP). Kinahanglan mapahulag 
ang pwersa sang sahing mangu- 
nguma para mangin madinalag- 
on ang paghimakas batok sa 
malakolonyal kag malapyudal nga 
pagpanghimulos. Gani nagapa- 

Nagapasalamat ang Ang Paghimakas sa | 
mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga ' 
balita, piktyur, istorya kag iban pa nga : 
sinulat. Nagapangayo man kami sang | 
inyo mga suhestyon kag komentaryo : 
paano pa gid ini pauswagon. 


I angpaghimakas@protonmail.com : 


W) negrosrevportal.wordpress.com 

1 patay, 7 pilason sa militar 


sa sentral kag sur sang Negros 


SABAT SA MADATA NGA MGA 
kaso sa pagpanglapas sang taw- 
hanon nga kinamatarung nga 
ginkomiter sang 62nd Infantry 
Battalion (IB) ang ginlunsar nga 
taktikal nga opensiba sa Isabela, 
Negros Occidental, suno kay Ka 


JB Regalado, tigpamaba sang 
Leonardo Panaligan Command 
(LPC-NPA). 

Isa patay kag duha ang pi- 
lason sa mga katapo sang 62nd 
IB sang ginharas sang LPC-NPA 
ang nasambit nga tropa sa Purok 


Tumpok, Brgy. Riverside sadtong 
Agosto 30, alas 9:30 sang gab-i. 

Samtang, lima ang pilason sa 
tropa sang 15th IB sa kontra- 
opensiba sang Armando Sumayang 
Jr Command (ASJC-NPA) batok 
sa nasambit nga militar sa Sityo 
Kansauro, Brgy. Gil Montilla, 
Sipalay City, Negros Occidental 
sadtong Setyembre 16, pasado 
alas 3:00 sang hapon. 

Ginkilala sang Southwest 
Negros Guerrilla Front ang 
“daku nga bulig sang pumuluyo 
halin sa moral, suplay kag ila 
direkta nga partisipasyon sa mga 
kabudlayan kag sakripisyo agud 
mapreserba ang kusog sang ila 
matuod nga armado, nga amo 
ang NPA,” suno ni Ka Andrea 
Guerrero, tigpamaba sang ASJC- 
NPA. 

Subongman, 7” ginpasidung- 
gan sang Rachelle Mae Palang 
Commmand (RMPC-NPA) kag sa 
bilog nga rebolusyonaryo nga 
pwersa sa Southeast Negros si 

nguna nga unod sang demok- 
ratiko nga rebolusyon sang banwa 
ang duta nga amo ang de- 
mokratiko nga tinguha sang 
sahing mangunguma. 

Sa pagpamuno sang abante 
nga destakamento sang mamu- 
mugon nga gintiglawas sang 
Partido Komunista, dapat armasan 
sang mangunguma indi lang ang 
iya nga kamot kundi lakip na ang 
iya nga pamensaron sa Marxismo- 
Leninismo-Maoismo bilang hinga- 
niban. Kinahanglan nga pabas- 


kugon ang agraryong rebolusy- 
on kadungan ang pagtukod sa 
baseng masa sa bug-os isla para 
mabuka ang kakugmat nga gina- 
sabwag sang mga pwersa sang 
estado sa kaumhan kag mapa- 
gwa ang dungganon nga kusog 
sang sandigan nga alyansa sang 
mamumugon kag mangunguma. 
Ini ang nagaserbi nga angkla 
para sa pungsodnon demokra- 
tiko nga kahublagan sang ginapi- 
gos kag ginhimuslan nga pumu- 
luyong Pilipino nga magwasak sa 
imperyalismo, pyudalismo, kag 
burukrata kapitalismo. 


Napamatud-an na sa kasay- 
sayan nga paagi lang sa ar- 
madong rebolusyon mawasak ang 
garok nga sistema kag matukod 
ang bag-o kag mas abante. Sa 
ini nga tion sang kasaysayan, 
may sosyalistang perspektiba ang 
ginalunsar nga armadong pag- 
himakas sa pungsod. Pinaagi 
lang sa armado nga rebolusyon 
mahatagan sang solusyon ang 
malawig na nga problema sa 
duta kag ang kapid sini nga 
kapintas. AP 

Ka Candy. Namartir siya sa 
natabo nga engkwentro sa tunga 
sang RMPC-NPA kag sa mga 
tropa sang 11th IB sa Sityo Taleo, 
Brgy. Milagrosa, Sta. Catalina, 
Negros Oriental sadtong Agosto 
26. 


Rapist ginsilotan 

Sadtong Oktubre 8, alas 
3:00 sang hapon, ginsilotan sang 
kamatayon si Joven Hamilon sa 
Sityo Gabi-gabi, Brgy. Basak, 
Cauayan, Negros Occidental. May 
kaso siya nga paglugos sa iya 
duha ka bata (isa ang menor de 
edad) nga nagresulta sa pag- 
busong sa kabataan. 

Magluwas sini, lokal man nga 
asset sang 15th IB si Hamilon 
kag nagamaoy kon mahubog. 

May kaso pa nga pagpang- 
labo si Hamilon sa iya kaingod 
nga mag-asawa nga kabang- 
danan nga nahulugan ang naga- 
busong nga asawa. 

Samtang, ginsilotan man sang 
kamatayon sadtong Oktubre 13 
si Jimuel Entera, 40 anyos, sa Sityo 
Indangawan, Malucahoc, Sipalay 
City. Isa siya ka aktibo kag 
masupog nga asset sang 15th IB 
nga nagareport sa Barasbarasan 
Detatsment. Ginagamit ang iya 
mga kabataan para sa pagpani- 
lag sa mga aktibidad sa mga tawo 
kag pagpangsulod-sulod sa mga 
kalatian. 

Nagapangawat man si En- 
tera sang mga kasapatan kag 
tanum sang mga mangunguma 
sa ila lugar. 

Ginpaandaman si Entera sa 
mga Pulang hangawoay sa iya mga 
ginahimo sadtong 2021 para 
mabuligan nga magbag-o apang 
mas naglala kag nagdugang pa 
ang iya mga kahalitan sa lugar. fP 

5 hors de combat, 1 sibilyan 
ginmasaker sang 47th IB 


LUBOS NGA GINKONDENAR SANG ARMANDO Sumayang Jr 
Command (ASJC-NPA) ang brutal nga pagmasaker sa mga 
katapo sang 47th IB sa tatlo ka medical personnel sang NPA 
upod ang mag-asawa nga Pulang hangaway nga nag-medical 
leave kag ang isa ka sibilyan nga traysikol drayber sadtong 
Setyembre 21, alas 7:50 sang gab-i. 

Ginkilala ang lima ka mga hors de combat nga sila Ka Rekoy 
(Bobby Pedro), Ka Goring (Mario Mullon) kag Ka Joyce (Janice 
Flores) upod ang mag-asawa nga sila Ka Bravo (Alejo delos 
Reyes) kag Ka Diane (Melissa dela Peña) nga anum ka bulan nga 
nagabusong, samtang ang traysikol drayber amo si Robin Gaitan. 

Suno kay Ka Andrea Guerrero, tignamaba sang ASJC-NPA, 
“ini klaro nga paglapas sa internasyunal nga makitawhanon nga 
laye sa pagtratar sang mga indi kombatant, partikular sa 
Geneva Conventions of 1949 and their Additional Protocols kag 
ginakabig nga war crime.” 

Mag-asawa, ginpatay sang 79th IB 


BRUTAL NGA GINPATAY SA MGA tropa sang 79th IB ang mag- 
asawa nga sila Christian Job Vargas kag Mailyn Salgado sadtong 
Oktubre 17, pasado alas 5:00 sang hapon, sa Sityo Nabalas 1, 
Brgy. Canlusong, E.B. Magalona, Negros Occidental. 

Ginpanginwala sang iloy ni Vargas nga si Jocelyn ang ale- 
gasyon sang AFP nga napatay ang duha sa isa ka armado nga 
engkwentro sa tunga sang 79th IB kag NPA. 

Suno kay Jocelyn, nagkadto ang mag-asawa sa ila uma agud 
magkuha sang saging nga inugbaligya sa banwa sang gindakop 
sa mga soldado kag gintortyur antes gintiro patay. 

Ginpahug nga tirohon kag ginbuyayaw si Jocelyn kag pila ka 
mga residente sa mga katapo sang 79th IB sang nagtinguha nga 
magpalapit sa gindakop nga mag-asawa. 

Samtang, iligal nga gindetine sang mga katapo sang 79th IB 
ang pakaisa ni Vargas nga si Denver halin alas 5:00 sang hapon 
tubtob alas 10:00 sang gab-i sa amo nga petsa. Ginkadtoan ni 
Denver ang mag-asawa sang nakabati nga may nagsinggitan kag 
nakita nga gindakop sila sa nasambit nga militar, apang nagbalik 
siya sa iya balay sang ginsenyasan siya ni Christian nga indi 
magpalapit sa ila. 

Suno kay Ka Maoche Legislador, tigpamaba sang Apolinario 
Gatmaitan Command-NPA Negros (AGC-NPA), ang kultura sang 
impunidad tuman na kalawig sa AFP nga natudok na sa pa- 
mensaron sang mga soldado nga indi sila sukton sang pumuluyo 
sa ila mga utang nga dugo. 

Ginpakamalaot sang AGC-NPA ang pagpatay sa mag-asawa 
kag ginklaro nga “wala sang engkwentro nga natabo sa lugar.” AP 

Organisador kag drayber, gin-abdak sa Sipalay City 


ANG MGA BERDUGO NGA PWER- 
SA sang estado, partikular ang 
15th IB kag 47th IB ang 
ginatudlo sang NDF-Negros nga 
may kahimoan sa abdaksyon kay 
sanday Deah Lopez, 26 anyos, 
isa ka organisador sang mga 
mangunguma, kag Peter Agra- 
vante, 30 anyos, isa ka drayber 
sang traysikol, sadtong Set- 
yembre 15, alas 10:00 sang aga, 
sa Brgy. Gil Montilla, Sipalay 
City, Negros Occidental. 

Si Agravante ang nasapwan 
nga patay na sa banglid sa Brgy. 


Nagbo-alao, Basay, Negros Oriental 
halos 14 oras matapos sang 
abdaksyon. 

Luwas sa igo sang bala sa 
ulo, gingapos ang kamot kag tiil 
ni Agravante gamit ang kalat 
kag duct tape, subong man gin- 
tabonan sang duct tape ang iya 
bibig kag mata. 

Suno sa mga nakakita, isa 
ka puti nga pick up truck ang 
nagpondo kag may ginhaboy sa 
lugar sa tungang gab-i. 

Ini nga sahi sang salakyan 
ang nakita man sang gin-abdak 


ang duha. Tubtub subong gina- 
pangita pa si Lopez sa iya nga 
pamilya. 

Naka-alarma sa mga prog- 
resibo nga hanay ang ini nga 
hitabo ilabi na nga sa amo 
gihapon nga bulan gin-abdak 
ang duha ka babaye nga 
aktibista nga sila Jhed Tamano 
kag Jonila Castro sa Orion, 
Bataan. 

Madamu ang nagsaludo sa 
duha sang nanindugan atubang 

Gintawag man ni Ka Maoche 
Legislador, tigpamaba sang AGC- 
NPA Negros, ang mga heneral sang 
3rd ID nga mga butigon kag ber- 
dugo nga kriminal sa wala huya 
nga paghinabon sa ila mga brutal 
nga krimen sa isla sang Negros. 

Ginklaro ni Legislador ang 
kinatuhay sang AFP kag NPA sa 
diin “ang NPA nagapunterya sa 
lehitimo nga military target, naga- 
paseguro sa seguridad sang mga 
sibilyan sa kondukta sa mga tak- 
tikal nga opensiba kag, labaw sa 
tanan, ginadayaw sang pumuluyo 
ang pagsilot sang NPA sa mga 
pasista nga pwersa sang estado 
kag mga despotiko nga agalon 
mayduta. Kabaliskaran ini tanan 
sa hinimoan sang AFP.” 

Samtang, ginpanawagan ni 
Ka Bayani Obrero, tigpamaba sang 
National Democratic Front (NDF)- 
Negros, ang mga human rights 
defenders kag ang ila mga or- 
ganisasyon “nga maglunsar sang 
independent nga imbestigasyon 
kag mga fact-finding mission sa 
sini lang nga mga insidente sa 
Negros Occidental.” 

Partikular sa Negros, naglab- 
ot na sa 34 ka sibilyan, kalaba- 
nan mga mangunguma, kag 19 ka 


hors de combat ang mga biktima 
sang pagpamatay nga ginko- 
miter sang mga elemento sang 
302nd Brigade kag 303rd Bri- 
gade sang Philippine Army kag 
PNP idalum sa paghari ni Marcos 
Jr. Kabahin ini sa 513 ka kaso 
sang bayo-lasyon sang tawhan- 
on nga kina-matarung nga nag- 
imbolbar sa 38,374 ka biktima. 

(Para sa dugang detalye, 
basahon ang mga ispesyal nga 
report sang Ang Paghimakas nga 
ginpaggwa sadtong Abril, Hulyo 
kag Oktubre.) 

Samtang patarasak nga nag- 
palupok sadtong Oktubre 6, ala 
1:00 sang kaagahon, ang mga 
tropa sang 62nd IB sa kampo 
sang tubo kag kakahoyan mala- 
pit sa balay ni Telma Dela Cruz 
sa Sityo Kapaklan, Brgy. Santol, 
Binalbagan, Negros Occidental. 

Ginsulod man sa mga ele- 
mento sang 62nd IB ang balay 
ni Dela Cruz kag ginpangita ang 
iya bata nga si Dante Dela Cruz, 
40 anyos. Sang wala nakita si 
Dante, gilayon nga nagpinalupok 
ang mga soldado nga nagtuga 
sang kahadlok sa tagbalay kag 
mga kaingod. 

Pagkatapos sa natabo, nag- 
pondo ang mga tropa sang 62nd 
IB sa balay sang pamilya Dela 


Cruz. Ginpa-blotter sang pamilya 
ang amo nga insidente sa barangay 
kag ginklaro man sang pumuluyo 
nga wala sang engkwentro nga 
natabo sa ila lugar. 

Sadtong Oktubre 3, ginkad- 
toan man ang balay sa pamilya 
Dela Cruz ala-1:00 sang kaaga- 
hon kag gindakop si Dante nga 
wala sang kaso kag gindala sa 
CAFGU Detatsment sa Brgy. 
Cansalungon, Isabela, Negros 
Occidental. Pagkasunod gab-i na 
siya ginpabalik sa ila balay. 

Ginhinabonan sang 62nd IB, 
303rd Brigade kag 3rd Infantry 
Division (ID) ang matuod nga 
natabo kag ginsabwag sa social 
media nga isa ini ka engkwentro. 

Sa Southwest Negros, pada- 
yon ang operasyon militar sa mga 
tropa sang 15th IB. Halin Ok- 
tubre 10 tubtob Oktubre 16, 
namonitor ang militar sa Sityo 
Magtanday, Brgy. Camindangan, 
Sipalay City, samtang sa banwa 
sang Cauayan, naglab-ot sila sa 
Sityo Batakon, Brgy. Masaling: 
mga sityo sang Putlak, Patol, 
Manlatab, kag Bajay sa Brgy. 
Caliling, kag sa Sityo Langgoni, 
Brgy. Inayawan. Kadungan man 
nga nag-operasyon ang 47th IB 
sa Brgy. Tabugon, Kabankalan 


City. AP 

Obispo, nagapanawagan sa imbestigasyon sang 
sunud-sunod nga pagpamatay 


DAPAT SERYOSO NGA IMBES- 
TIGAHAN SA mga independyente 
nga institusyon kag sa Commis- 
sion on Human Rights (CHR) ang 
sunud-sunod nga pagpamatay 
sa Negros ilabi na ang natabo 
nga pagpatay sa anum ka indibid- 
wal sa Kabankalan City, Negros 


Occidental. Ini ang pahayag ni 
Bishop Gerardo Alminaza sang 
Diocese of San Carlos sadtong 
Setyembre 27. 

Suno ni Bishop Alminaza, sa 
internasyunal nga makitawhanon 
nga laye (IHL) pareho nga pro- 
tektado ang sibilyan kag hors de 

sa publiko kag gintudlo ang nag-abdak sa ila sa isa ka press 
conference upod mismo ang 70th IB. 

Sadtong Setyembre 28, nag-petisyon sila Tamano kag 
Castro sa Korte Suprema para sa "writ of amparo" kag "habeas 
data," kag nangayo sang temporaryo nga proteksyon para sa ila 
nga duha kag sa ila mga pamilya sa tunga sang peligro nga ila 
ginaatubang. 

Suno kay Ka Bayani Obrero, tigpamaba sang NDF-Negros, 
naghatag sing kaisog ang ini nga hitabo kay Castro kag Tamano 
sa mga padayon nga nagapangita kay Deah Lopez kag sa iban 
pa nga gin-abdak sang mga militar idalum sa pangginahom ni 
Marcos Jr. 

Nanawagan ang NDF-Negros sa tanan Negrosanon nga i- 
demanda ang hustisya para sa tanan nga mga biktima sang 
paglapas sang tawhanon nga kinamatarung kag pasabton ang 
mga opisyal sang AFP kag ila commander-in-chief nga si 
Ferdinand Marcos Jr. AP 


combat kag may mga kinama- 
tarung sila nga dapat amligan. 

Ginpaathag niya ang ter- 
mino nga "hors de combat" nga 
gingamit sang IHL nga nag- 
laragway sa isa ka tawo nga indi 
na makabato bangud may sakit, 
pilason, gindakop, ukon baldado. 
Ini nga mga tawo indi na pwede 
nga atakehon o halitan bangud 
indi sila delikado. 

Dugang pa niya nga ang mga 
pundamental nga mga prinsipyo 
sang IHL amo ang: kinatuhay 
sang mga sibilyan kag com- 
batant, ang pagbawal sa pag- 
atake sa mga hors de combat 
(halimbawa sa mga indi direkta 
nga nakigbahin sa inaway), ang 
pagbawal sa pagtuga sang indi 
kinahanglan nga pag-antus, ang 
principle of military necessity 
(kinahanglanon sa pagkab-ot sa 
tinguha sa gyera) kag ang prin- 
ciple of proportionality (pag- 
gamit sang katumbas nga kusog 
sa gyera). 

Ginpanawagan man niya nga 
untaton ang paghimo sang Negros 
nga killing field kag indi pag- 
patyon ang mga indi combatant 
kag sibilyan. 

Sa pagtapos sa iya pahayag, 
ginkutlo niya ang ginhambal ni 
Fr. Niall O'Brien, isa ka misyo- 
naryo nga Columbian sa Negros 
sulod sang 20 ka tuig nga, "ang 
kalakasan may ara ginhalinan 
kag ang ginhalinan amo ang in- 
hustisya. Ang kalakasan amo 
ang bunga sang kahoy sang in- 
hustisya kag ang kaugot amo 
ang malain nga bulak sini. Kon 
magtanum kita sang inhustisya, 
makaani kita sang kalakasan. 
Kon gusto naton nga madula 
ang kalakasan, dapat unahon sa 
pagdula ang inhustisya." AP 

SA KAGAMO SA BILOG KALIBUTAN subong, 
pamangkotanon naton, ngaa nagabaskog ang mga 
kinagual sa tunga sang mga pungsod kag naga- 
hana ang gera pangkalibutan? 

Ginplastar ni Kaupod Nikolai Lenin (natawo nga 
Vladimir Ilyich Ulyanov sadtong Abril 22, 1870) sa 
iya dungganon nga sinulat, “Imperyalismo, ang 
Pinakamataas nga Halintang sang Kapitalismo,” 
nga isa sa lima ka matingkad nga kinaiya sang im- 
peryalismo ang dibisyon sa kalibutan sa hanay 
sang mga kapitalistang gahum, kag ang pagtunga- 
tunga sini indi pwede nga indi maglab-ot sa gyera. 
Buot silingon, ang subong nga pagginamo sa kalib- 
utan tuga sang mga imperyalista nga pungsod nga 
naga-kompetensyahanay sa ila merkado nga mga 
pungsod. 

Gintun-an kag gin-analisar ni Kaupod Lenin 
ang kapitalismo sa katapusang halintang nga im- 
peryalismo sadtong Enero-Hunyo 1916 didto sa 
Zurich, Switzerland sa panahon sang paglupok 
sang Una nga Gera Pangkalibutanon. Si Kaupod 
Karl Marx sa bulig ni Kaupod Friedrich Engels 
gamit ang materyalismong diyalektiko kag istoriko 


Imperyalismo, tigre nga papel 


ang una nga nagtuon sa sistemang kapitalismo sa 
iya ekonomiya pangpulitika. 

Ang iban pa nga mga matingkad nga kinaiya 
sang imperyalismo nga ginplastar ni Kaupod Lenin 
amo ang: naglab-ot na ang konsentrasyon sang 
kapital sa punto nga ang mga monopolyo nangin 
dominante sa kapitalistang sosyedad, nagtingob na 
ang kapital sa industriya sa kapital sa bangko agud 
mangin kapital sa pinansya kag nagtuga sang oli- 
garkiya sa pinansya: nag-angkon sang kaugalingon 
nga balor ang eksport sa sobra nga kapital luwas 
pa sa eksport sang mga sobrang balaklon, kag 
nangin talambakan ang mga kolonya kag mala- 
kolonya para sa sobra nga kapital sang mga 
kapitalistang pungsod, kag nagtuhaw ang in- 
ternasyunal nga mga kumbinasyon sang mga 
monopolyo, trust, cartels, syndicates kag mga 
pareho sini (halimbawa ang mga transnasyunal 
kag multi-nasyunal nga korporasyon). 

Nagatuhaw ang gyera sang mga imperyalista 
nga pungsod bangud sa nagalala nga krisis nga 
gintuga sa “pagsulolubra sang ila produksyon.” 
Pagsulolubra indi pa bangud luyag sini nga sabton 

ang kinahanglanon sang pumuluyo, 
kundi nagsulolubra nga produksyon 
sang baligya nga ginatulod sa wala 
kabulusgan nga pagkamol sang hi- 
gante nga ganansya sang mga mono- 
polyo burgesya nga naghari sa ila 
pungsod kag subong man sa kalibutan. 
Ang superganansya natuga halin sa 
kusog-pangabudlay sang mga mamu- 
mugon sa ila man nga pungsod kag 
sa bug-os nga kalibutan. 
Ginakabig ang mga imperyalista 
nga pungsod nga mga tigre nga papel. 
Gamhanan kag abanse sa gwa apang 
puno sang kagarukan sa kadadalman 
sang ila sistema. Sa subong nalubong 
kag wala pa katibawas sa naagum nga 
“nagalawig nga mas daku nga dep- 
resyon” nga mas malubha sang sa 
depresyon sang ekonomiya sadtong 
1929 ang mga imperyalista nga 
pungsod katulad sang US, mga 
pungsod sa Uropa, Japan kag subong 
man ang China kag Russia. 

Hustisya para kay Zara Alvarez! 

Nagtipon ang nagkalain-lain nga mga 
sektor sa Fountain of Justice (FOJ) sa 
Bacolod City sa paghiwat sa ikatlo nga 
anibersaryo sang pagpatay sa human rights 
defender nga si Zara Alvarez nga gin- 
organisa sang Human Rights Advocates of 
Negros (HRAN) sadtong Agosto 17. 

Sandig sa dokumentasyon sang HRAN, 
kapin 110 nga mga pagpamatay ang may 
kahilabtanan sa Negros Crackdown sa idalom 
ni Duterte samtang, sa idalom sang admi- 
nistrasyon Marcos, kapin 30 naman ka 
pagpamatay. Kabahin na diri ang promi- 
nente nga mga kaso sang Jacolbe masaker 
(Hulyo 2022), kag pagpatay kay Crispin 
Tingal kag Fausto masaker (Hunyo 2023). 


Balita sa Isla 


j 


Never Again to Martial Law! 

Isa ka Misang Bayan ang ginhiwat 
sadtong Setyembre 20 sa Escalante City para 
komemorahon ang ika-38 nga anibersaryo 
sang Escalante Masaker. Suno sa HRAN, 
indi sila maga-untat asta malab-ot ang 
hustisya, indi lamang para sa mga martir 

Paagi sa madinalag-on nga paglunsar sa unang 
Sosyalistang Rebolusyon sa kalibutan sadtong Oktubre 
1917, ang dungganon nga Rebolusyong Oktubre, gin- 
pamatud-an ni Kaupod Lenin nga ang imperyalismo 
amo ang bisperas sang sosyalistang rebolusyon. Paagi 
lang sa sosyalistang rebolusyon kag konstruksyon 
masulbar ang duna nga kontradiksyon kag krisis sang 
sistemang imperyalismo. 

Malahalon para sa aton nga mga proletaryong re- 
bolusyonaryo kag sa bug-os nga pumuluyo sa kalib- 
utan ang kritiko sa imperyalismo ni Kaupod Lenin. Ang 
mga nagakatabo subong nga pag-usmod sa kalibutanon 
nga sistemang kapitalismo nga nagtuga sang kalib- 
utanon kag pangkatilingban nga krisis kag kinagual 
nga nagtuga sang mga proxy war kag wars of aggres- 
sion, mga patimaan sa kahustohon sa analisis ni 
Kaupod Lenin. 

Malapit na ang ika-106 nga Anibersaryo sang Re- 
bolusyong Oktubre sining Nobyembre (Oktubre 25 sa 
kalendaryo sang Rusya sini nga panahon) kag yari kita 
sa panahon sang transisyon sa liwat nga pagbugso sa 
proletaryong rebolusyon sa kalibutan. Hangkat sa 
tanan rebolusyonaryong pwersang Pilipino nga hugton 
ang pag-uyat sa kritiko sa Imperyalismo ni Lenin kag 
mag-amot sa pagpabaskug liwat sa sosyalistang 
kawsa sang proletaryado. jP 


sang Escalante Masaker, kundi sa tanan 
nga mga biktima sang estado sa isla. 

Samtang, ginkomemorar naman sang 
mga progresibo nga grupo ang ika-51 nga 
anibersaryo sang Martial Law paagi sa isa 
ka protesta sa FOJ sa Bacolod City. Suno 
sa Bagong Alyansang Makabayan (BAYAN)- 
Negros, ang isla nagapabilin nga lugar sang 
pagpamatay sa idalom sang bag-o nga admi- 
nistrasyon ni Marcos. 

Nangin kabahin man sa komemo- 
rasyon ang mga grupo sang transport 
paagi sa paghiwat sang isa ka forum sa 
pagpanguna sang Pagkakaisa ng mga Sama- 
han ng Tsuper at Operator Nationwide 
(PISTON) para talakayon ang isyu sang 
nagasaka nga presyo sang langis kag mga 
isyu nga nagaapektar sa lokal nga sektor 
sang transportasyon sa Bacolod City. 


Untaton ang Mina! 

Naghiwat sang isa ka “Martsa para sa 
Naturalisa” ang pumuluyo sang Sta. Cata- 
lina, Negros Oriental upod ang lokal nga 
gobyerno, Alyansa Tigil Mina kag iban pa 
nga mga environmentalist nga grupo ma- 
tapos ang ila Anti-Mining Solidarity Week 
sadtong Setyembre 22 kag 25 sa nasambit 
nga banwa. 

Panawagan nila ang pagpamatok sa 
mina sa kabukiran sa Sta. Catalina kag 
pag-protekta sa dunang manggad. 


Hustisya para kay Jude Fernandez! 

Nagpatigayon sang indignation rally 
ang mga progresibo nga grupo sa Negros 
sadtong Oktubre 5 sa atubang sang FOJ sa 
Bacolod City para kundenahon ang ope- 
rasyon sang PNP-CIDG nga nagresulta 
sang pagpatay sa lider mamumugon sang 
Kilusang Mayo Uno (KMU) nga si Jude 
Fernandez sa Binangonan, Rizal nagligad 
Setyembre 29. 

Ginpanawagan nila ang pagdula sang 
NTF-Elcac kag ang pag-rechannel sang 
confidential funds sang gobyerno sa mga 
serbisyo sosyal bangud, suno sa ila, ang 
nasambit nga mga pondo magakadto 
lamang sa pagpasingki sa paglagas kag 
pagpamatay sa hanay sang mga progresibo. 


No to Reclamation! 
Sadtong Oktubre 9, ginkondena sang mga 
residente sang Brgy. Pahanocoy, Bacolod 

GINPANAWAGAN SA ISA KA 


PAHAYAG sang Katribu Kalipunan 
ng Katutubong Mamamayan ng 
Pilipinas (KATRIBU) sa nga ma- 
hatagan sang pagtagad ang ugat 
sang armado nga banggianay 
matapos napatay si Kaerlan 
“Lala” Fanagel, isa ka Lumad 
nga anay myembro sang grupo, 
sa isa ka engkwentro sa Bohol. 
Isa si Fanagel sa anum ka 
mga Pulang hangaway sang New 
People's Army (NPA)-Bohol nga 


namartir sa engkwentro batok 
sa 47th IB sadtong Setyembre 7 
sa Brgy. Campagao, Bilar. 
Dugang sa grupo, “ang naglala 
nga korapsyon, militarisasyon, 
pagpang-bomba, enforced dis- 
appearance, kriminalisasyon kag 
pagredtag sa mga lider sang Indi- 
genous Peoples kag mga aktibista 
bilang terorista amo ang naga- 
gatong sa kalayo sang nagapa- 
dayon nga armadong konplikto.” 
Ginhatagan sang mataas 


.e....e....e..e...e..e..e..e..e..e..e..e..... 


Paghatag sang pagtagad sa ugat sang 


armado nga konplikto, ginpanawagan 


nga pagpasidungog kag ginkilala 
sang Katribu ang desisyon ni 
Fanagel nga mag-intra sa NPA. 
“Sa iya nga panan-awan, indi 
bastante ang mga konbensyonal 
nga mga paagi agud masabat 
ang nagasingki nga mga atake 
sa mga Indigenous Peoples kag 
pumuluyong Moro.” 

Naghalin si Fanagel sa Brgy. 
Poblacion, Malapatan sa pro- 
binsya sang Sarangani. 

City sa isa ka press conference 
ang 700 ka ektarya nga pro- 
yekto ni Engr. Andres Taculod 
nga nagatuga sang pagbaha nga 
nakahalit sa ila mga panimalay 
kag pangabuhian. Sobra 400 ka 
pamilya ang nagpirma sa isa ka 
signature campaign batok sa 
nasambit nga reklamasyon. 

Suno sa Bacolod Against 
Reclamation Movement (BARM)- 
Pahanocoy Chapter, maapek- 
tohan sang proyekto ang komu- 
nidad sang mga imol nga taga- 
syudad, ila mga pangabuhian, 
kag ang dunang manggoad, lakip 
na ang katunggoan. Indi lang ang 
pumuluyo sang Pahanocoy ang 
maapektohan, ang hunasan nga 
ginasaligan man para sa pagkaon 
kag pangabuhian sang pumuluyo 
sa palibot nga mga barangay 
sang Sum-ag, Handumanan, Cabog 
kag Felisa. 


Bugas! Bugas! Indi armas! 
Nagtipon ang mga imol nga 
taga-syudad kag grupo sang mga 
pesante sang Negros sa simba- 
han sang Iglesia Filipina Inde- 
pendiente (IFI) sa Bacolod City 
para komemorahon ang World 
Food Day, ukon ginatawag nila 


nga Hunger Day sadtong Oktubre 
16. 

Gintalakay sa forum ang 
nagkalain-lain nga isyu, kaangay 
sang 2,000-hectare reclamation, 
reklasipikasyon sang duta nga 
ulumhan, militarisasyon sa kasyu- 
daran kag kaumhan, pribati- 
sasyon sang mga utilidad, kag 
ang pag-angtanay sang pagsaka 
sang presyo sang gatong sa cost 
of living. 


Stop the Attacks! 

Ginbuyagyag sang mga mangu- 
nguma, kababaehan sa kaumhan, 
mangingisda kag human rights 
defenders sa sur nga bahin sang 
Negros ang mga pamahug, inti- 
midasyon, kag pagpamig-ot nga 
ginahimo sang mga militar kag 
NTF-ELCAC sa ila komunidad. 

Suno sa isa ka press con- 
ference sadtong Oktubre 16, 
halin Hulyo tubtub Oktubre, 
asud-asud ang pagpamahog sang 
94th IB kag 15th IB sa Paghi- 
daet sa Kauswagan Development 
Group (PDG), isa ka non- 
government organization, kag 
mga people's organization sa 
Kabankalan City kag Cauayan. 
Nakabaton sang pagpamahug sa 
ila kabuhi ang mga development 
worker sang PDG samtang gina- 


redtag man sila kag ang mga aso- 
sasyon sa mga pulong-pulong 
sang mili-tar sa mga barangay. 

Ginkondenar man nila ang mga 
ginpanghambal ni Jonel Moreno 
alyas Roy sa isa ka aktibidad nga 
ginpangunahan sang AFP kag 
NTF-Elcac sa Kabankalan City 
sadtong Setyembre 21 nga nag- 
pakamalain kag nagredtag liwat 
sa PDG. 


Hustisya para sa Sagay 9 
masaker! 

Nag-candlelight vigil sadtong 
Oktubre 20 ang mga mangu- 
nguma kag mamumugon sa uma 
halin sa nagkalain-lain nga mga 
komunidad sa pagpanguna sang 
National Federation of Sugar 
Workers (NFSW) para dumdumon 
ang ikalima nga anibersaryo sang 
Sagay 9 Masaker. 

Gintumod sang NFSW ang 
kapaslawan sang programa sa 
reporma sa duta sang gobyerno 
kag pag-alagad sini sa dalagku 
agalon mayduta nga kabang- 
danan sang brutal nga pagpatay 
sa siyam ka mamumugon sa katub- 
han (lakip ang apat ka kaba- 
baehan kag duha ka pamatan-on) 
sa Hacienda Nene, Brgy. Bulanon, 
Sagay City, Negros Occidental 
sadtong Oktubre 20, 2018. AF 


.e.e................o..o.............ce 

Asod-asud nga mga harassment sa mga mamumugon 


kag progresibong hanay sa Sugbo 


GINKONDENAR SANG ALYANSA 
SA MGA Mamumuo sa Sugbo- 
Kilusang Mayo Uno (AMA Sugbo- 
KMU) sadtong Setyembre 25 ang 
pagharas kag pag-interogar sang 
kapulisan sa pila ka mamu- 
mugon nga nagpasaka sang 
reklamo sa International Labor 
Organization High-Level Tripar- 
tite Mission (ILO-HLTM) nag- 
ligad Enero. 

Duha sa 300 nga ginpahalin 
nga mga mamumugon sang Uni- 
versal Robina Corporation (URC) 
ang ginkadtoan sa ila balay sang 
mga pulis halin sa Police Station 3 
(Waterfront Pier) sadtong Set- 
yembre 15 kag 16 kag gin-in- 
terogar kon sin-o ang yara sa 
likod sang ila pagpasaka sang 
kaso. 

Nangin biktima sila sang in- 
terogasyon, pagpanggamo, kag 
pagpamahog sang URC nagligad 
tuig gamit ang amo gihapon nga 
kapulisan tungod nagbato sila sa 
lapnagon nga kontraktwalisasyon 
kag iligal nga pagpahalin sa mga 
mamumugon sang kompanya. 

Sini man nga tion, duha ka 
anay mamumugon sang Tsuneishi 
Heavy Industries sa Balamban, 
Cebu ang gin-interogar sang mga 
kapulisan sa hamulag nga insidente 
kaangot sa ila pagpasaka sang 
kaso sa ILO-HTM kag Commis- 
sion on Human Rights (CHR-7). 

Parehong nagpasaka sang 
reklamo ang duha kaangot sa 
harassment kag red-tagging nga 
kahimoan sang 82nd IB sadtong 
2021 kag 2022 tungod sa ila 
pag-organisa sa ila masigkama- 
mumugon sa kompanya. 

Sa mga natabo nga harrass- 
ment kag interogasyon, masami 
nga ginabalibad sang kapulisan 
ang Executive Order 23 (EO 23) 
sang administrasyon Marcos Jr. 

Ang EO 23 ang nagtuga sang 
Inter-Agency Committee for the 


Protection of the Freedom of 
Association and Right to Organize 
of Workers nga sabat sang 
gobyerno sa gintigayon nga ILO- 
HTM. 

Apang, suno sa pungsodnon 
nga opisina sang KMU, ang E023 
kabaliskaran sa rekomendasyon 
sang ILO-HTM nga pabakuron 
ang tatlo ka habig nga dayalogo 
agud maamligan ang kahilwayan 
nga paghiliupod. 

Dugang pa sini, ang mga 
bayolasyon idalum sa E023 naga- 
pamatuod nga nangibabaw sulod 
sa Inter-Agency Committee ang 
pasista nga kinaiya sang AFP- 
PNP. 

Samtang, si Jaime Paglinawan, 
presidente sang AMA Sugbo- 
KMU kag bise presidente para 
sa Visayas sang KMU, upod ang 
26 ka mga persona, ang ginaha- 
ras sang Joint Task Group Cebu- 
AFP paagi sa pagpasaka sang 
kaso sa Department of Justice 
sa ginaalegar nga paglapas sa 
Republic Act 10168 ukon Ter- 
rorism Financing Prevention and 
Suspension Act of 2012. 


Ang 26 ang mga anay coun- 
cil member, board member kag 
staff sang Community Em- 
powerment Resource Network 
(CERNET), Inc., isa ka non-stock 
kag non-profit nga organisasyon 


nga nakabase sa Sentrong 
Kabisay-an. 
Suno sa CERNET, indi 


matuod ang mga alegasyon kag 
ginagamit sang AFP ang mga 
laye kontra sa mga nagasakdag 
sa kolektibo nga aksyon kag 
pag-uswag nga nagabutang sa 
delikado sa mga development 
organization kag mga mamu- 
mugon sini samtang nagapani- 
kasug sila para makatampo sa 
mga tinguha sang United Na- 
tions Sustainable Development 
Goals. 

Madamo na nga mga orga- 
nisasyon, sulod kag gwa sa 
pungsod, ang mabaskog nga nag- 
kondenar sa ini nga tikang sang 
estado kag AFP kag nagpa- 
butyag sang suporta sa CERNET 
kag kay Paglinawan. 

Nabaton sang CERNET ang 
subpoena sadtong Agosto 13. fP 

2 lapsag kag kapin sa 8 ka sibilyan, gin-abdak kag sikreto 
nga ginbilanggo sang 8th ID sa Samar 


PADAYON NGA NABILANGGO, 
INDI MABISITA sang mga hi- 
mata, kag wala sang ligal nga 
representasyon ang duha ka 
bag-ong bun-ag nga mga lapsag 
kag ila mga iloy, upod ang iban 
pa, sa kampo sang 8th ID sa 
Brgy. Maulong, Catbalogan, Samar, 
bisan wala sang klaro nga rason 
ukon napasaka nga kaso. Indi 
magnubo sa 10 ang biktima sang 
sikreto nga detensyon sa amo 
nga kampo militar kag gin- 
paidalum sa emosyonal, pisikal 
kag mental nga tortyur sang 


berdugo nga mga sundalo. 

Ara sa kamot sang 8th ID si 
Mariel Rebato kag Monica 
Ogacho, kag ila mga bag-ong 
nabun-ag nga lapsag. Upod nila 
nga ginpriso sanday Marygrace 
Tambis Bicina, Renato Chokoy 
Rufo kag tatlo pa nga gin-abdak 
sang militar sadtong Marso 2023, 
kag may iban pa gid nga gin- 
dakop sang militar sa ila gin- 
arkilahan nga balay sa Calbayog 
City sadtong Disyembre 2022. 

Suno sa NPA-Western Samar, 
makapamatuod ang iban nga gin- 


abdak kag ginpriso sang 8th ID 
nga ara sa sulod sang kampo sa 
Brgy. Maulong ang ila mga pina- 
langga nga pamilya kag madamo 
pa nga ginatago nga mga biktima. 

Siling sini nga may apat ka 
Pulang hangaway nga gin-abdak 
man sang militar kag "ginpabalik 
sa ila mga kaupod" agud mag- 
himo sang bagay nga makahalit 
sa NPA. 

Dugang nila, apisar nga 
halitan ang ila mga kaupod sa 

KINAKANGLAN magtrabaho sang 

500,000 ka adlaw ukon lapit 1,369 ka tuig 
ang isa ka mamumugon sa katubhan 
nga may abereyds nga P250.00/adlaw 
nga sweldo idalum sa mapiguson nga 
kahimtang sang pamugon 


PARA makatipon sang 


P125 milyones nga ginwaldas lang 


sang opisina ni 


Bise Presidente Sara Duterte 
sulod sa 11 ka adlaw. 


.e.e........e..o..e..o..o...............c. 

MAA AA OKTUBRE 2023 


Ang Kahimtangan sang Edukasyon sa Negros 


ANG ISLA SANG NEGROS, MA- 
ATHAG nga repleksyon sang Pili- 
pinas mismo--agraryan, pre-idus- 
triyal, kag para sa export kag 
nakasandig sa import nga ekono- 
miya nga ginadomina sang dalag- 
ku nga mga komprador kag agalon 
mayduta nga masinulundon sa 
imperyalismong US--napaidalum 
man sa isa ka kolonyal, komersya- 
lisado kag kontrademokratiko nga 
sistema sang edukasyon. 

Ang kolonyal ukon maki-im- 
peryalista nga edukasyon gina- 
patahom bilang paghimo sa mga 
pamatan-on nga Pilipino nga 
maka-kumpetensya sa kalibutan 
pero sa pagkamatuod naka-alinyar 
ang edukasyon sang Pilipinas sa 
kinahanglanon sang trabaho sang 
pangkalibutan nga merkado. Ang 
pamatan-on ginakabig nga bugana 
nga kuluhaan sang barato nga 
kusog pangabudlay para sa mono- 
polyo kapitalista nga mga pung- 
sod kag mga ginakontrata nga 
mga trabaho sa Pilipinas. 

Ang Matatag Curriculum sang 
Department of Education (DepEd) 
nga ginapamunuan ni Bise Presi- 
dente Sara Duterte sa esensya 
wala sang kinalain sa K-12 nga 


programa. Kuno nadesenyo agud 
pakanay-kanayon ang kabug-aton 
sang trabaho sang estudyante 
kag manunudlo, mas pa nga gina- 
tum-okan sini ang teknikal kag 
bokasyunal nga ikasarang para 
makapatuhaw sang pangkalibu- 
tanon nga makakumpetensya nga 
kusog pangabudlay. Ginapabay- 
an sini nga pagtigayon sa naga- 
panguna nga kinahanglanon sang 
pungsod para sa repormang 
agraryo kag pungsodnon nga in- 
dustriya. 


Ginpaunod sang Matatag 
Curriculum ang "peace competen- 
cies" (pagkahanas sa kalinong) 
program sa sulod sang "maka- 
bansa" nga pundamental nga 
subject nga ginatumod nga gina- 
gamit man bilang lunsaran sa 
pagpalapnag sang propaganda 
sang gobyerno batuk sa mga 
progresibo nga grupo kag pag- 
panas sang madulum nga 
kasaysayan sang pamilya Mar- 
cos kag sa subong nga estado 

"2 lapsag..." halin sa pahina 11 


yunit, nagsugid sila sa natabo sa 
ila bangud indi nila mabatas ang 
kriminal nga kagustuhan sang 
militar. Ginpadala sang global 
positioning system (GPS) tracker 
ang pila sa mga "ginbuy-an" sang 
8th ID para sa ila "misyon" nga 
mapiho ang lokasyon sa ila kad- 
toan nga kampo para bombahon 
sang eroplano. 

Upod sang mga himata kag 
pamilya sang biktima, naga- 
panawagan ang NPA-Western 
Samar sa tanan nga may maayo 
nga kabubut-on kag nagasakdag 
sa tawhanon nga kinamatarung 


kag mga abugado nga nagatib- 
ong sang matuod nga hustisya 
nga buligan ang mga himata nga 
nagapangita sa ila pamilya nga 
iligal nga ginbilanggo sang 8th ID. 
Ang pag-abdak ukon desa- 
parecidos kag iligal nga pagbilang- 
go sa mga sikreto nga lokasyon 
ang lapas sa internasyunal nga 
makitawhanon nga laye kag mga 
kumbensyon. Ginapalala pa ang 
paglapas sini ilabi na sa bayo- 
lasyon sa kinamatarung sang 
mga kababaenhan, nagabusong 
kag mga lapsag kag bata. 
Partikular nga gintumod sa 
Declaration on the Protection of 
Women and Children in Emer- 


gency and Armed Conflict sang 
United Nations General Assembly 
sadtong Disyembre 14, 1974 
nga isa ka krimen sa gera ang 
"tanan nga porma sang pag- 
pamigos kag mapintas kag indi 
tawhanon nga pagtratar sa 
kababaenhan kag mga bata, 
lakip ang pagbilanggo, tortyur, 
pagtiro, madamuan nga pag- 
aresto, kolektibo nga pagsilot, 
pagguba sa panimalay kag pilit 
nga pagpabakwit, nga ginahimo 
sang mga pwersa nga nagapa- 
kig-away sa dalagan sang operas- 
yon militar sini (numero 5)." AP 


OKTUBRE 2023 


.e........e..e..e....... 


"Ang Kahimtangan..." halin sa pahina 12 


sang teror. Sa panahon sang 
State of the Youth Address sa 
Bacolod City, ang mga estudy- 
ante sa senior high school nag- 
pakamalaut sang kakulang sang 
mga klase kaangot sa kasaysayan 
sang Pilipinas sa K-12 nga kur- 
ikulum. Ila gintumod ang 
naganubo nga maki-pungsodnon 
nga kamuklatan sang ila kasub- 
ong nga pamatan-on kag ila 
pagkabulnerable sa mga peke 
nga mga balita, nga masami 
ginapalapnag sa TiktTok. 

Sa sining mala-kolonyal kag 
mala-pyudal nga sistema, ang 
edukasyon sobra nga nahimo nga 
negosyo. Ang mga kapitalistang 
edukador ginapahanugutan sang 
estado nga magpasaka sang tuition 
kag iban pa nga balayran, sam- 
tang ang pampubliko nga edu- 
kasyon naga-antus sang tuigan 
nga pagtapyas sang badyet. Gani, 
ang edukasyon nangin mas nga 
indi malab-ot sang mga pama- 
tan-on nga Pilipino. 

Si Mark (indi niya matuod 
nga ngalan) nagdesisyon nga 
magbalik sa eskwelahan sining 
tuig pagkatapos nga nagtrabaho 
halin pa sadtong 2021, naga- 
dahum nga makasulod sa isa ka 
pangpubliko nga kolehiyo para 
sa libre nga balayran tungod sa 
limitado nila nga pinansya. Sa 
malain nga kapalaran, nabutang 
siya sa "waiting list," kag sang 
ulihi nahibaluan nga 25 ka estud- 
yante lang ang pwede mabaton 
sa iya napili nga programa. 

Sa Western Visayas, bisan 
pa sa nagalala nga krisis sa eko- 
nomiya nga may implasyon nga 
6.6% sang Setyembre, ang DepEd 
kag ang Commission on Higher 
Education (CHED) nag-aprobar 
sang ginatos ka pagpasaka sang 
tuition fee nga mga aplikasyon 
para sa tuig 2023-2024. Ang 
Negros Occidental nag-agum sang 
signipikante nga pagnubo sang 
enrollment, nga may mas o menus 


43,000 nga pagnubo sang isip 
sang mga estudyante, 1396 nga 
pagnubo sa nakaligad nga tuig. 

Ang mga kilala nga mga ins- 
titusyon pareho sang University 
of St. La Salle (USLS), University 
of Negros Occidental Recoletos 
(UNO-R) kag Colegio de San 
Agustin (CSA) sa Bacolod City 
nagpatuman sang pagpasaka sang 
tuition nga indi magnubo sa 55h. 
Ang mga estudyante sa sining 
pribado nga institusyon nagahiusa 
sa pagpakamalaut sa kakulang 
sang matuod nga konsultasyon 
sa sining pagpasaka. Ang pag- 
pasaka sang balayran ginpre- 
sentar sa ginatawag nga "forum" 
nga pagsunod lang sa rekisito, 
imbes nga mabungahon nga tala- 
kayan sang tanan nga natung- 
dan. 

Sa idalum sang 2024 National 
Expenditure Program (NEP), ang 
gobyerno nagaplano nga maggahin 
sang P108.80 lamang kada estud- 
yante para sa sandigan nga edu- 
kasyon. Ang pahayag ni Finance 
Chief Benjamin Diokno nga ang 
libre nga edukasyon nangin indi 
na episyente kag "pag-uyang" 
magahalit sa Universal Access 
to Quality Tertiary Education, 
ang ginpangabudlayan nga mapasa 
nga hagna sang militanteng kahub- 
lagan sang estudyante. 

Ang mga lideres pang-edu- 
kasyon, pareho ni Dr. Norberto 
P. Mangulabnan sang Carlos 
Hilado Memorial State Uni- 
versity (CHMSU) kag President 
Reynaldo Ramos sang Technolo- 
gical University of the Philip- 
pines (TUP), naga-suporta sa 
nagahiusa nga pahayag nga gin- 
pangunahan sang Kabataan 
Partylist agud pamatukan ang 
P6.2 bilyones nga pagtapyas 
sang badyet para sa mga Pang- 
publiko nga mga Unibersidad 
kag Kolehiyo sa tuig 2024 nga 
NEP. 

Ang mangin igo sang sining 
pagtapyas sang badyet makita 
sa mga unibersidad pareho sang 


e....e....e..e..o.e..e..e..e..e..e..e....... 


CHMSU, kon sa diin ang pagbaton 
para sa pila ka mga programa 
signipikante nga nag-ubos. Ang 
kakulang sang badyet para sa 
capital outlay, gani ang kakulang 
sang bag-o nga mga klasrum, 
nagresulta nga ang iban nga 
mga klase ginahiwat sa guwa 
sang mga klasrum ukon sa idalum 
sang mga kahoy. 

Sa idalum sang pasistang 
rehimen nga nagagamit sang kusog 
agud tapnaon ang pagpamatuk 
sang pumuluyo sa nagahari nga 
sistema, ang sektor sang edu- 
kasyon tuman man nga 
naapektuhan. Paagi sa "whole-of- 
nation" nga pamaagi sang NTF- 
Elcac, ang rehimen naghimo 
sang maka-talagam nga tikang 
padulong sa pagmilitarisa sang 
mga sibilyan nga mga ahensya, 
upod na diri ang DepEd kag 
CHED. Ang NTF-Elcac kag ang 
303rd Brigade sang Philippine 
Army nagpakigkita sa mga ad- 
ministrador sang institusyon pang- 
eskwelahan nagligad nga Set- 
yembre agud pahibaluon sila 
sang gina-alegar mga "taktika 
sang rekrutment" ukon mga ar- 
madong grupo sa ila mga 
eskwelahan. Ining militari- 
sasyon nagtuga sang epekto 
sang kahadlok sa mga akade- 
miko nga institusyon, nagpang- 
ipit sang kritikal nga panghuna- 
huna, kag ginlapas ang kina- 
matarung sang mga estudyante 
sa pag-organisa, pagpamatuk, 
kag hilway nga pagpabutyag 
sang ila mga opinyon. 

Ang mga publikasyon sa 
eskwelahan sa Negros naga-eks- 
peryensya sang pagsala sang 
kritikal nga mga artikulo kag ang 
indi demokratiko nga pagpili 
sang mga moderator. May yara 
man mga na-dokumento nga 
mga hitabo sang campus editors 
kag manunulat nga ginapang- 
punterya, gin-redtag, kag gina- 
punggan sang mga administra- 

Hangkat sa mga pamatan-on estudyante ni DG 


"KAPAT-OD ANTES ANG KA- 
HANDA," INI ang gjinhalinan 
sang akon rebolusyonaryo nga 
diwa sugod nga nabatian ko ini 
sa isa ka kaupod. Nagakahu- 
lugan ini nga indi kinahanglan 
mangin pinakamaayo nga rebo- 
lusyonaryo antes makahimo sang 
mga rebolusyonaryo nga hili- 
kuton, ukon mas maayo pa, wala 
sang perpekto nga rebolusyonaryo 
bangud wala sing amo nga tawo. 

Antes ako nagdesisyon nga 
mangin lubos panahon nga rebo- 
lusyonaryo, isa ako ka organi- 
sador sang mga estudyante sa 
isa ka unibersidad, naga-atu- 
bang sang nagkalain-lain nga 
mga isyu sa eskwelahan kag ka- 
tilingban, naghiliusa sa nabahin- 
bahin kag nawasi nga mga 
petiburges sa sulod sa uniber- 
sidad, kag nagapalapit sa re- 

dor sang eskwelahan sa pag-im- 
bolbar sa mga progresibong or- 
ganisasyon. 

Ang sustenido kag pokus 
nga mga operasyon militar sa 
kaumhan may direkta man nga 
igo sa mga pamatan-on kag mga 
eskwelahan. Halimbawa, ang 
masobra duha ka semana nga 
operasyon kombat sang Philippine 
Army nagresulta sang pagsus- 
pende sang klase sa pila ka 
eskwelahan sa Sityo Pallacon, 
Binalbagan, Negros Occidental 
nagligad nga Abril. Ang pagkampo 
malapit kag sulod mismo sang 
palibot sang eskwelahan, pag- 
pang-hamlet, mga  tsekpoynt 
sang militar, balay-balay nga 
operasyon, kag pagpang-interogar 
nagaguba sa kahimtangan agud 
makatuon kag nagatanum sang 
kahadlok sa mga pamatan-on 
kag mga manunudlo sa isla sang 
Negros. 


bolusyon sa ila. Natun-an ko 
ang kalabanan sang akon teore- 
tikal nga pundasyon sa akon 
kolektibo sulod sa eskwelahan. 
Bilang organisador sang mga 
estudyante, napadayag ako sa 
pag-atubang sa sari-sari nga 
mga kontradiksyon sa mga masang 
estudyante kag administrasyon, 
kag nakita ko paano ang tanan 
nga isyu sa eskwelahan direkta 
nga gintuga sang mala-pyudal 
kag mala-kolonyal nga istruktura 
sang sosyedad. Nangin panugod 
ini pakadto sa mas daku nga 
paghimakas sa pag-organisa sa 
mga sandigan nga sektor kag 
hangkat nga maggwa sa pag-or- 
ganisa sa mga estudyante, bisan 
pa nga ang duha ka tipo mag- 
kaangot kag indi magkatuhay. 
Antes sa akon desisyon nga 
mangin full timer, yara sa indi 


Ang pagpabalik sang Man- 
datory ROTC isa ka tikang na 
lang para mangin isa na ka laye. 
Ang nagahari nga sahi wala 
lamang nagakinahanglan sang 
reserba nga soldado sang "maka- 
kompetensya sa kalibutan" nga 
barato nga kusog pangabudlay, 
apang mangin masinulundon man. 
Ang rehimen US-Marcos ginpa- 
dasig ang pagpasar sang sining 
hagna agud magtuga sang daku 
nga numero sang mga reserba 
para sa reaksyunaryong kasol- 
dadohan, samtang nagasingki 
ang lebel sang pag-ilinaway sang 
mga imperyalista. 

Ang diskriminasyon kag iban 
pa nga pagpang-ipit nga mga 
polisiya lapnagon man. Sang gin- 
hiwat ang oryentasyon sang mga 
bag-o nga estudyante sa USLS, 
ginkumprontar sa isa ka Political 
Science nga estudyante nga gina- 
kabig ang kaugalingon bilang 
gender non-conforming ang ad- 
ministrador sang eskwelahan tuhoy 


maayo nga sitwasyon ang akon 
mental health nga nakapaaketo 
sa akon pag-eskwela kag politikal 
nga hilikuton. Ginpalawig pa ang 
akon pag-eskwela sa katapusan 
ko nga tuig sa unibersidad bangud 
sa akon mental health kag pila 
ka personal nga problema. Sa ini 
nga tinion, nagalibog ang akon 
ulo kon ano ang akon dapat 
himuon. Halos wala na ako sang 
determinasyon nga tapuson ang 
akon pag-eskwela kag nabat- 
yagan ko na wala na sing 
mahimo. Daw naglahog ang isa 
ka kaupod sang ginhambalan 
niya ko nga ang solusyon ang 
mangin full timer. Wala ko gin- 
sapak ang iya ginsiling, apang 
nagpabilin sa akon ang ini nga 
ideya. 

sa indi patas nga pamaagi sang 
institusyon sa "inclusivity" (pag- 
akomodar sang tanan). Ining 
maisog nga aksyon nakakuha 
sang matunog nga palakpak gikan 
sa ginatos ka bag-o nga estud- 
yante nga tumalambong. 

Ang pagkagaruk sang mala- 
kolonyal kag mala-pyudal nga 
sistema tuman ka athag sa sis- 
temang pang-edukasyon. Amo 
nga mas dapat maghiusa ang 
mga pamatan-on nga Neg- 
rosanon sa mas malapad nga 
masa sa ila militanteng paghi- 
makas. Ang mga pamatan-on 
kag mga estudyante luyag nga 
magpakigbahin sa pungsodnon 
demokratikong rebolusyon nga 
nagatuyo nga pamatukan kag 
wasakon indi lang ang subong 
nga sistema sang edukasyon, 
kundi ang bug-os nga nagahari 
nga sistema agud nga lubos nga 
maangkon ang isa ka pungsod- 
non, syentipiko kag maka-masa 
nga edukasyon. fP 

Nagbisita ko sa isa ka komu- 
nidad nga nag-atubang sa isa ka 
makahalalit nga proyekto. Gin- 
tagaan kabug-aton sang mga 
kaupod ang kinahanglan para sa 
isa ka lubos panahon nga tig-or- 
ganisa para magbulig sa mga 
masa sa lugar, ang kapaslawan 
sa paghimo sini makahalit sa 
mga ginhimuslan kag ginapigos. 
Sang ulihi, nangin maathag ang 
tanan sa akon. Nangako ako na 
mangin lubos panahon nga tig- 
organisa kag ginbaton ko ang 
hangkat. 

Ang nangin desisyon ko indi 
lang akon. Gindihon ini sang 
kolektibo, sa nagapadayon nga 
paghimulos sa mga masa kag sa 
bilog nga pungsodnon demok- 
ratiko nga kahublagan nga amo 
ang sadsaran sang paghimakas 
sang pumuluyong Pilipino batok 
sa imperyalismo, pyudalismo, 


kag burukrata kapitalismo. Ang 
desisyon nga mangin full timer 
ang mas hapos nga bahin, ang 
mas mabudlay amo ang adlaw- 
adlaw nga paghimakas sa pag- 
remolde sang akon mga peti- 
burgesya nga impluwensya. Matag- 
adlaw nga muklat nga desisyon 
kag pagtinguha nga pirme mag- 
alagad sa pumuluyo sa tanan 
naton nga ginahimo, ano man ka 
gamay ukon daku ang hilikuton. 
Ang pagka-full timer nag- 
lubad sa kalabanan sang akon 
problema sa mental health nga 
ang nagapanguna nga kabang- 
danan amo ang mga kontradik- 
syon nga akon gin-atubang bilang 
organisador sang mga estudyante. 
Karon, akon nahangpan nga ang 
pagbatyag sang kalibog isa ka 
pagpadayag sang duna nga pag- 
himakas sang isa ka pamatan-on 
nga petiburges sa isa ka garok 
nga sosyedad nga nag-antus 
sang malala nga krisis kag nag- 


.e....e....e.e.e....e.e...e..e..e..e....... 


dugang nga pasismo. Ang balat- 
yagon nga wala sing mahimo 
nag-ugat sa ideyalista nga krisis 
sa hambalanon sang “dapat 
mangin iban nga tawo, mangin 
mas labaw pa.” Sang ulihi, na- 
kakita sang kahulugan ang akon 
kabuhi dira sa paghimakas para 
sa katilingbanon nga hustisya 
kag pungsodnon nga kahilwayan. 
Nagapadayon ang paghima- 
kas. Bisan matag adlaw gina-bom- 
bahan kita sang mga balita sang 
pasista nga mga atake kag kon- 
tra-pumuluyo nga mga palisiya 
nga ginapadalagan sang mga bu- 
rukrata kapitalista, ang mga ma- 
sang Pilipino ang determinado 
sa pagtukod sing mas maayo 
nga sosyedad, ang mga rebolus- 
yonaryo padayon nga nagalun- 
sar sa pangmalawigon nga 
inaway banwa nga sa indi 
madugay maghilway sa pumu- 
luyong Pilipino. Upod ang tanan 
nga mga aktibista, mga organi- 
sador, kag mga rebolusyonaryo, 
dapat magpabilin kita nga pur- 
sigido nga himuon ang aton bug- 
os nga masarangan sa tanan 
nga hilikuton, dira sa pagpukaw, 
pag-organisa, kag pagpahulag 
sa kolektibo nga gahom sang 
tanan nga ginhimuslan nga sahi 
batok sa naghari nga sahi. 
Nagalaum ako nga makakita 
sang madamo pa nga mga orga- 
nisador sang mga estudyante 
nga magbaton sa hangkat sang 
lubos nga panahon nga hilikuton 
sa pag-organisa sa mga masa 
sang mamumugon kag mangu- 
nguma kag mangin rebolusyo- 
naryo. May ara sang kina- 
hanglanon bisan diin. May ara 
sang hilikuton nga dapat himu- 
on. Sa panahon sang kalibog kag 
kontradiksyon, dapat magsandig 
sa aton kolektibo kag pirme 
ipamangkot sa kaugalingon ngaa 
ari kita kag para kay sin-o kita. 
Ginahulat na kita sang mga masa. 
Gahulat man kami sa imo. AFP 

5 Pulang Saludo! 


Handa sa sakripisyo para sa masa 


SA INI NGA ISYU, GINADUMDOM ang apat ka Pulang hangaway nga naghalad sang ila kabuhi batok sa 
pasismo sang estado agud mahilway ang pumuluyo nga dugay na nga nag-antus sa pagpamigos kag 
pagpanghimulos. Na-martir sila Ka Jemon, Ka Jeloy, Ka Philip kag Ka Sardo sa engkwentro sa tunga 
sang Mt. Cansermon Command-New People's Army (MCC-NPA) kag mga elemento sang 94th IB 
sadtong Marso 1 sa Sityo Canagbaan, Brgy. Carabalan, Himamaylan City, Negros Occidental. 

Magdamu pa ang mga rebolusyonaryo nga magpadayon sa ila ginsugdan kag handumon pirmi sa 
mga kaupod kag masa ang ila mga sakripisyo tubtob san-o man. 


Ka Jemon 

Si Ka Jemon (Rodolfo Leo John Azucena) naghalin sa Victorias City, 
Negros Occidental. Sakop siya sa Komite sang Larangan kag nag-akto nga 
Platun lider. Isa siya ka mapalanggaon nga utod, amay kag kaupod. 

Pisan, dali nga mapalapitan kag handa nga magbulig si Ka Jemon sa mga 
kaupod. Indi siya magduha-duha sa pagdawat sa mga responsibilidad nga 
gintahas sa iya sa Partido. Determinado kag pursigido niya nga ginpatuman 
ang mga hilikuton kag bisan pa nga may nagatuhaw nga mga problema sa 
pagpatuman, nagabulig siya sa pagpangita sang solusyon agud mapangi- 
babawan ang mga kabudlayan. 

Kilala si Ka Jemon nga maayo magluto sang madamu nga klase sang 
tinapay kag mahilig man siya nga magkanta. 


Ka Jeloy 

Si Ka Jeloy naghalin sa sahi nga mangunguma sa Brgy. Macagahay, Moises 
Padilla, Negros Occidental. Katapo siya sang Komiteng Tigpatuman sa Party Branch 
(KT-PB) kag nangin iskwad lider. 

Palalahog, palakadlaw, pisan kag buot si Ka Jeloy. Mabuligon siya sa mga 
kaupod kag masa. Wala pagpamalibad sa mga hilikuton kag ara pirmi ang iya 
entusyasmo sa pagtungod sa mga tahas. 


Ka Philip 

Si Ka Philip (Andre Cose) ginbun-ag sa Brgy. Sicaba, Cadiz City, Negros 
Occidental. Nangin sakop siya sang KT-PB kag ikaduha nga iskwad lider. 

Hiposon kon bag-o lang nga makilala si Ka Philip. Handa nga mamati sa mga 
sugyot sa kaupod. Ang iya lumpen nga impluwesya natransporma sa rebo- 
lusyonaryo nga kaisog sa pag-atubang sa mga kabudlayan bangud nahangpan 
niya ang iya papel sa pagbulig sa pumuluyo. Bisan may mga limitasyon sa 
kaugalingon, apang ara gihapon ang iya kahandaon sa pagtuon kag indi ini 
nakaupang sa pagpatuman sa iya mga tahas. 


Ka Sardo 

Si Ka Sardo (Ricky Altariba) naghalin sa North Negros. Katapo 
sang KT-PB kag may panahon nga nag-akto nga ikaduha nga #74 
iskwad lider. 

Pisan si Ka Sardo ilabi na sa mga teknikal nga tahas. 
Boluntaryo ini nga magbulig sa mga kaupod agud mapadali nga 
matigayon ang mga hilikuton nila. Pinakatingkad sa gawi ni Ka 
Sardo ang iya pagkapositibo kag wala pagpangluya sa atubang 
sang nagkasingki nga pasismo sang estado. f|} 

3 ka herbal nga tanom nga 
dapat ara sa balay 


O, Laygay Medikal 


ANG BAYABAS, ALIBHON KAG BALUNGGAY ong tatlo ka herbal nga tanom nga dapat yara sa balay 
bangud sa madamo sini nga mabulig sa ikaayong lawas sang tawo. 

Daku ang mabulig sang mga herbal nga tanom nga ara lang sa palibot. Makabulig ini sa pagtratar 
ukon paghatag alibyo sa pila ka sakit. Importante nga nakabasi sa sakit kag edad sang pasyente ang 
paggamit sa herbal. Madamo man nga paagi sa pagbulong gamit ang herbal nga tanom, pwede ini nga 
ihugas sa pilas, ihugas sa baba, ihampol, ibanyos kag inumon. Apang kinahanglan gihapon ang paghalong 
sa paggamit sang herbal nga tanom. Indi man ini maayo kon magsobra ukon indi sakto ang paggamit. 


Bayabas 
e Pwede inumon sa nagalupot kag may rayuma 
e Maayo ihugas (dressing) sa mga katol-katol sa 
panit kag bisan ano nga pilas 
e Pwede ihugas sa baba para sa mga may paghabok 
sa lasi ukon baho ang baba 
e Pwede sa nalipongan - kumuson ang priska nga 
dahon kag ipahaklo sa pasyente samtang wala pa 
naumpawan 
e Pwede ihampol sa lagub 
e Paagi sa paghanda: 

5 magkuha sang dahon ukon panit sang bayabas 

5 hugasan sang maayo antes lagaon sulod sa 15 
minutos 
e Dosis: 

5 13 anyos pataas - isa kabaso, 3 ka beses sa isa 
ka adlaw 

5 6-12 anyos - tunga sa baso, 3 ka beses sa isa ka 
adlaw 

> 2-6 anyos - 1⁄4 sa baso, 3 ka beses sa isa ka adlaw 

> lapsag - isa ka kutsara, 3 ka beses sa isa ka adlaw 


Alibhon 
e Ang preska nga dahon sang alibhon dugmukon 
kag ihampol sa parte sa panit nga may susyo, 2 ka 
beses sa isa ka adlaw 
° Sakit sa ulo dala sang sinusitis-halubon ang preska 
nga dahon kag ihampol sa agtang sang pasyente 
e Ang hinalob nga dahon pwede man ibanyos sa 
gabutod nga tiyan 
- Pwede sa pasmo ukon pamaol sa lawas - ang tu- 
big nga may alibhon ang isibin ukon ihugas sa 
kamot kag tiil sa hapon 
e Pwede inumon sang may UTI (urinary tract in- 
fection), ubo, ginalupot, rayuma, ginahilanat, kag 
indi matunawan 
e Paagi sa paghanda: 

5 magkuha sang dahon ukon bisan diin nga parte 
sang alibhon 

5 hugasan sang maayo antes lagaon sulod sa 15 
minutos 


e Dosis: 

5 13 anyos pataas - isa or tunga sa baso, 3 ka 
beses sa isa ka adlaw 

5 6-12 anyos - tunga sa baso, 3 ka beses sa isa 
ka adlaw 

5 2-6 anyos - 2 ka kutsara, 3 ka beses sa isa ka 
adlaw 


Balunggay 
e Ang balunggay amo ang nagapanguna nga 
makabulig sa pang-adlaw-adlaw nga kinahang- 
lanon sa lawas 
e May ara sang bitamina A, B kag C, potassium, 
calcium, magnesium kag iron, may anti-oxidant 
nga makabulig sa pagpabakod sa immune system 
e Makabulig sa pagpanubo sa alta presyon kag 
makapahagan-hagan sa ginabatyag sa tion nga 
magtaas ang presyon sa dugo, makabulig sa pag- 
panubo sa kolesterol 
e Makabulig sa pagbalanse sa kalamay sa dugo 
e Makapadamo sa gatas sang bag-o nagbata nga 
nanay paagi sa pagkaon sang balunggay kada ad- 
law 
e Nagapahumok sa higko kag nagabulig sa pag- 
pamus-on ilabi na sa wala matunawan 
- Pwede sa may tuberkulosis ukon TB - 2 ka baso 
kada kaon 
e Pwede sa animik, may rayuma, sakit sa ulo sa 
nahubog, ginalupot, kag indi makabata 
e Pwede ihampol sa pilas kag katol-katol sa panit 
e Paagi sa paghanda: 

5 Ang dahon, bulak kag bukog sa balunggay pwede 
magamit 

5 Hugasan antes gamiton 

5 Pwede ilakot sa pagkaon 

5 Pwede ibutang sa init nga tubig kag inumon AP 


BINALAYBAY 
Dalayawon nga Pagkatawo 


ni Ka Shenji 


Sa mga huloy mo nga mga mata 

Makita ko ang bilidhon ta nga kawsa 
Sakripisyo, kabudlayan wala ginakahangaw-an 
Basta malab-ot ang putli nga handum sang 
banwa. 


Sa mga makagalanyat mo nga mga yuhom 
Makita ko ang kaaliwalas sang imo pagbaton 
Sang mabug-at nga mga responsibilidad 
Para lang sa pagbag-o sang sosyedad. 


Sa mga mahinay, apang malig-on mo 

nga paglakat 

Makita ko ang kapag-on kag kalig-on 

sang panindugan 

Bisan pila pa ka banggi-anay sa sulod 

sang Partido 

Nagpabilin ka nga malig-on kag nanindugan 
pareho sang 

Nara nga kahoy nga wala nagahilay wala-tuo. 


Sa malumanay kag mabugnaw mo nga 
paghambal 

Mabanaagg ang kinaiya sang isa ka proletaryado 
Indi hambog, mapainubuson kag pasensyoso 
Apang tinggas mag-uyat sang mga prinsipyo. 


Sa mga pili mo nga harakhak 
Nagalanog nga inspirasyon sa amon 


Magpadayon sa pagrebolusyon bisan 
kami naga-isahanon 

Mabatian lang ang nagaharakhak nga 
buasdamlag sang aton palaabuton nga 
henerasyon. 


Ang imo bug-os nga pagkatawo 

Pareho sang mga bantug nga baganihan 
sang kasaysayan sang kahilwayan 
Isganan nga martir nga wala nagakangilin 
maghalad sang kabuhi 

Para sa bug-os nga katawhan nga pigos 
kag ginahimuslan. 


Bulahan ang Negros sang imo dalayawon 

nga panindugan 

Pareho sang iban pa nga mga martir 

nga nag-ula sang dugo 

Mangin dungganon ka nga modelo 

sang amon pagkapursigido 

Kaupod salamat sang imo kabuhi kag pagkatawo 
nga amot sa paghimakas kag pagbag-o. 


KAUPOD, MABUHAY KA! 


Halad kay Kaupod Kokoy kag sa tanan nga mga 
martir kag baganihan sang rebolusyon 
Setyembre 2, 2023 


